《麻姑山诗》
宋代·吕南公

陂陀土中石，含彩若龟贝。伊谁攻取之，传玩诧奇怪。

山家厌搜凿，养草事蔽盖。閒名偶流闻，尚自困酬对。

咨嗟人间世，岂直文为害。大有可用姿，难能免侵败。

他山石不美，粗杂等顽块。奈何亦争求，烂漫入磨扢。

情知既有物，顺以除恶爱。不然悠悠生，孰在形器外。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。